CELEX: 32013R1103
Language: hr
Date: 2013-11-06 00:00:00
Title: Provedbena uredba Komisije (EU) br. 1103/2013 оd 6. studenoga 2013. o izmjeni Uredbe (EU) br. 185/2010 u pogledu priznavanja istovrijednosti standarda zaštite trećih zemalja  Tekst značajan za EGP

7.11.2013   
            
            
               HR
            
            
               Službeni list Europske unije
            
            
               L 296/6
            
         PROVEDBENA UREDBA KOMISIJE (EU) br. 1103/2013
   оd 6. studenoga 2013.
   o izmjeni Uredbe (EU) br. 185/2010 u pogledu priznavanja istovrijednosti standarda zaštite trećih zemalja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 300/2008 Europskog parlamenta i Vijeća od 11. ožujka 2008. o utvrđivanju zajedničkih pravila u području zaštite civilnog zračnog prometa i stavljanju izvan snage Uredbe (EZ) br. 2320/2002 (1), a posebno njezin članak 4. stavak 3.,
   budući da:
   
               (1)
            
            
               U skladu s Uredbom Komisije (EZ) br. 272/2009 od 2. travnja 2009. o dopunjavanju zajedničkih osnovnih standarda zaštite civilnog zračnog prometa utvrđenih u Prilogu Uredbi (EZ) br. 300/2008 Europskog parlamenta i Vijeća (2), Komisija priznaje istovrijednost standarda zaštite zračnog prometa trećih zemalja uz uvjet da su ispunjeni kriteriji iz navedene Uredbe.
            
         
               (2)
            
            
               Komisija je utvrdila da zračna luka Vagar na Farskim otocima i zračna luka Kangerlussuaq na Grenlandu ispunjavaju kriterije iz Dijela E Priloga Uredbi (EZ) br. 272/2009.
            
         
               (3)
            
            
               U prilogu Uredbi Komisije (EU) br. 185/2010 (3) navedene su treće zemlje za koje se priznaje da primjenjuju standarde zaštite jednakovrijedne zajedničkim osnovnim standardima utvrđenima Uredbom (EZ) br. 272/2009.
            
         
               (4)
            
            
               Uredba Komisije (EU) br. 185/2010 trebala bi se stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Odbora za zaštitu civilnog zračnog prometa,
            
         DONIJELA JE OVU UREDBU:
   Članak 1.
   Prilog Uredbi (EU) br. 185/2010 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. studenoga 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 97, 9.4.2008., str. 72.
   
      (2)  SL L 91, 3.4.2009., str. 7.
   
      (3)  Uredba Komisije (EU) br. 185/2010 od 4. ožujka 2010. o utvrđivanju detaljnih mjera za provedbu zajedničkih osnovnih standarda o zaštiti zračnog prometa, SL L 55, 5.3.2010., str. 1.
   
      PRILOG
      Prilog Uredbi (EU) br. 185/2010 mijenja se kako slijedi:
      
                  (1)
               
               
                  U glavi 3., Prilogu 3-B, dodaju se sljedeći unosi:
                  „Zračna ruka Vagar na Farskim otocima
                  
                  
                     Zračna luka Kangerlussuaq na Grenlandu”
               
            
                  (2)
               
               
                  U glavi 4., Prilogu 4-B, dodaju se sljedeći unosi:
                  „Zračna ruka Vagar na Farskim otocima
                  
                  
                     Zračna luka Kangerlussuaq na Grenlandu”
               
            
                  (3)
               
               
                  U glavi 5., Prilogu 5-A, dodaju se sljedeći unosi:
                  „Zračna ruka Vagar na Farskim otocima
                  
                  
                     Zračna luka Kangerlussuaq na Grenlandu”